**7 aprilie 2009: Sacrificiul protestatarilor din Chișinău, startul procesului de Reunire**

**Un flashmob de comemorare a victimelor maltratărilor și violențelor din 7 aprilie 2009, de la Chișinău, va avea loc vineri, ora 20:00, în fața Ambasadei Republicii Moldova la București (Aleea Alexandru, nr. 30). Evenimentul se va desfășura la inițiativa Organizației Studenților Basarabeni din București, a Platformei Unioniste Acțiunea 2012 și Asociației Studenților și Elevilor Basarabeni din București.**

Sub genericul „Noi nu uităm!”, participanții la flashmob vor ține un moment de reculegere în memoria victimelor din aprilie 2009, vor aprinde lumânări și vor solicita autorităților Republicii Moldova să facă dreptate în dosarul „7 aprilie 2009”.

„*În urmă cu opt ani, guvernarea comunistă din Republica Moldova a fost dată jos de puterea străzii. Acțiunile au avut ecou și în România astfel că, în paralel cu manifestaţiile din Chişinău, s-au derulat mitinguri de solidaritate în marile centre universitare: în Bucureşti, Cluj, Iaşi, Sibiu. Inima Chișinăului și a Țării au bătut la unison. Pe 7 aprilie 2009 s-a dat startul procesului de Reunire, iar astăzi aducem un omagiu celor care au îndurat abuzuri pentru această convingere a loc*”, a declarat Alexandru Rotaru, președintele executiv al Platformei Unioniste

**Platforma Unionistă Acțiunea 2012 7 aprilie 2017**